CELEX: E2015J0006
Language: ro
Date: 2015-09-28 00:00:00
Title: Hotărârea Curții din 28 septembrie 2015 în cauza C-6/15 – Autoritatea AELS de Supraveghere/Regatul Norvegiei (Neîndeplinirea obligațiilor de către un stat membru al AELS – Libertatea de a presta servicii – Directiva 2006/123/CE privind serviciile în cadrul pieței interne – Obligativitatea permisului pentru lucrări de construcție emis de autoritățile locale)

17.11.2016   
            
            
               RO
            
            
               Jurnalul Oficial al Uniunii Europene
            
            
               C 422/7
            
         HOTĂRÂREA CURȚII
   din 28 septembrie 2015
   în cauza C-6/15
   Autoritatea AELS de Supraveghere/Regatul Norvegiei
   (Neîndeplinirea obligațiilor de către un stat membru al AELS – Libertatea de a presta servicii – Directiva 2006/123/CE privind serviciile în cadrul pieței interne – Obligativitatea permisului pentru lucrări de construcție emis de autoritățile locale)
   (2016/C 422/06)
   În cauza E-6/15, Autoritatea AELS de Supraveghere/Regatul Norvegiei – CERERE de emitere a unei declarații prin care se constată că Regatul Norvegiei nu și-a îndeplinit obligațiile derivând din articolul 16 al actului menționat la punctul 1 din anexa X la Acordul privind Spațiul Economic European (Directiva 2006/123/CE a Parlamentului European și a Consiliului din 12 decembrie 2006 privind serviciile în cadrul pieței interne) sau din articolul 36 al Acordului privind Spațiul Economic European, prin menținerea în vigoare a secțiunii 20-1 al doilea alineat și a secțiunii 22-3 din legea privind planificarea și construcțiile, coroborate cu secțiunile 9-1 până la 9-4 și 11-1 din regulamentul privind construcțiile, care prevede obligația ca întreprinderile care desfășoară lucrări de construcție să obțină o autorizație de la municipalitatea locală înainte de începerea activității, Curtea, compusă din Carl Baudenbacher, președinte, Per Christiansen și Páll Hreinsson (judecător-raportor), judecători, a pronunțat, la 28 septembrie 2015, hotărârea al cărei dispozitiv prevede următoarele:
   Prin prezenta, Curtea:
   
               1.
            
            
               declară că Regatul Norvegiei nu și-a îndeplinit obligațiile derivând din articolul 16 al actului menționat la punctul 1 din anexa X la Acordul privind SEE (Directiva 2006/123/CE a Parlamentului European și a Consiliului din 12 decembrie 2006 privind serviciile în cadrul pieței interne) prin menținerea în vigoare a secțiunii 20-1 al doilea alineat și a secțiunii 22-3 din legea privind planificarea și construcțiile, coroborate cu secțiunile 9-1 până la 9-4 și 11-1 din regulamentul privind construcțiile, care prevede obligația ca întreprinderile care desfășoară lucrări de construcție să obțină o autorizație de la municipalitatea locală înainte de începerea activității;
            
         
               2.
            
            
               dispune suportarea cheltuielilor de judecată de către Regatul Norvegiei.